31.5.2023
MT
Il-Ġurnal Uffiċjali tal-Unjoni Ewropea
L 141/41
ANNESS
KUMITAT KONĠUNT TAL-PARTIJIET GĦALL-FTEHIM DWAR IS-SIKUREZZA TAL-AVJAZZJONI ĊIVILI BEJN L-UNJONI EWROPEA U L-ĠAPPUN Regoli ta’ Proċedura
Punt 1 Definizzjonijiet Għall-finijiet ta’ dawn ir-regoli ta’ proċedura skont l-Artikolu 11(3) tal-Ftehim dwar is-Sikurezza tal-Avjazzjoni Ċivili bejn l-Unjoni Ewropea u l-Ġappun, it-terminu: — ‘Parti’ tfisser l-Unjoni Ewropea jew il-Ġappun; — ‘iż-żewġ partijiet’ tfisser l-Unjoni Ewropea u l-Ġappun.
Punt 2 President u Kompożizzjoni 1.
Il-Kumitat Konġunt ser ikun presedut b’mod konġunt minn rappreżentant tal-Unjoni Ewropea u minn rappreżentant tal-Ġappun (il-‘presidenti’). 2.
Fil-Kumitat Konġunt, l-Unjoni Ewropea hija rappreżentata mill-Kummissjoni Ewropea, megħjuna mill-Aġenzija Ewropea tas-Sikurezza tal-Avjazzjoni tal-Unjoni Ewropea u akkumpanjata mill-awtoritajiet tal-avjazzjoni tal-Istati Membri tal-Unjoni Ewropea. 3.
Fil-Kumitat Konġunt, il-Ġappun huwa rrappreżentat mill-Ministeru għall-Affarijiet Barranin u/jew mill-Missjoni talĠappun għall-Unjoni Ewropea u akkumpanjat mill-Ministeru għall-Art, l-Infrastruttura, it-Trasport u t-Turiżmu.
Punt 3 Laqgħat 1.
Il-Kumitat Konġunt ser jiltaqa’ f’intervalli regolari fuq talba ta’ xi waħda mill-Partijiet.
2.
Il-post fejn isiru l-laqgħat għandu jalterna, kemm jista’ jkun, bejn Brussell u Tokyo.
Bħala alternattiva, jistgħu jiġu organizzati diskussjonijiet permezz ta’ vidjokonferenza.
Id-deċiżjonijiet u r-rakkomandazzjonijiet adottati waqt il-vidjokonferenzi jkollhom l-istess valur bħal dawk adottati waqt laqgħat fiżiċi.
Ladarba l-Partijiet ikunu ddeċidew dwar id-data u l-post ta’ laqgħa, il-laqgħa tissejjaħ mill-Kummissjoni Ewropea għall-Unjoni Ewropea u mill-Ministeru għallAffarijiet Barranin tal-Ġappun. 3.
Ħlief jekk ma jiġix deċiż mod ieħor mill-presidenti, il-laqgħat tal-Kumitat Konġunt mhux ser ikunu miftuħin għallparteċipanti mill-pubbliku.
Wara l-laqgħat tista’ tinħareġ stqarrija għall-istampa bil-kunsens reċiproku tal-presidenti. 4.
Il-laqgħat u d-dokumenti ser ikunu bl-Ingliż.
Il-kostijiet tal-interpretazzjoni jew tat-traduzzjoni f’lingwa oħra għandhom jitħallsu mill-Parti li titlobhom.
Punt 4 Delegazzjonijiet 1.
Qabel kull laqgħa, il-Partijiet ser jinfurmaw lil xulxin dwar il-kompożizzjoni maħsuba tad-delegazzjonijiet rispettivi tagħhom, u jinnominaw lill-presidenti rispettivi tagħhom. 2.
Il-presidenti jistgħu, fuq bażi ad hoc, jiddeċiedu li jistiednu parteċipanti esterni biex jattendu l-laqgħat tal-Kumitat Konġunt sabiex jipprovdu informazzjoni dwar suġġetti partikolari jew bħala osservaturi.